# Pingyao

| Pingyao 平遥(Píngyáo) |
| --- |
| Pingjao (transliteracija)
 |
|  |
| Trgovačka ulica PingyaoaTrgovačka ulica Pingyaoa |
|  |
| **Nadimak:Grad-kornjača* |
| Koordinate: ﻿ / ﻿ |
| **Država** |  Kina
 |
| **Provincija** | Shanxi
 |
| **Prefektura** | Jinzhong
 |
|  |
| **Površina**  |
|  - **Ukupna** | 1,260 km²
 |
|  |
| **Stanovništvo** (2002.)
 |
|  - **Područje utjecaja** | 490.000
 |
|  - **Gustoća područja utjecaja** | 388,9/km²
 |
|  |
| **Poštanski broj** | 031100
 |
| **Pozivni broj** | 0354
 |
| **Službene stranice** www.pingyao.gov.cn
 |
| Karta
 |
| Pingyao
 |

**Pingyao** (kineski: 平遥, pinyin: *Píngyáo*) je grad i istoimena općina u središnjoj provinciji Shanxi, Kina. Nalazi se na obali rijeke Fen, na jugozapadnoj ivici doline Taiyuan, 715 km od Pekinga i 80 km od glavnog grada pokrajine, Taiyuana. Tijekom dinastije Ming (1365.-1644.) Pingyao je bio financijsko središte Kine, te je u njemu izgrađeno mnogo vrijednih kulturnih i povijesnih spomenika, kao što je su izvrsno sačuvane gradske zidine. Zbog toga je Stari grad Pingyao upisan na UNESCO-v popis mjesta svjetske baštine u Aziji i Oceaniji od 1997. god. kao "izvrsno sačuvan primjer Han grada u kojemu se ogleda evolucija arhitektonskih stilova i urbanističkog planiranja carske Kine tijekom 8. stoljeća".

Trgovački toranj Pingyaoa
## Odlike

Ovo područje je u Razdoblju proljeća i jeseni (771.-403. pr. Kr.) kineske povijesti pripadalo državi Jin, a tijekom Razdoblja zaraćenih država (475.-225. pr. Kr.) državi Zhao. Tijekom dinastije Qin nastao je grad **Pingtao**, a za dinastije Han ovo područje je bilo županija Zhongdu.

Pingyao je izvanredan primjer grada kineskog naroda Han koji još uvijek ima plan koji je nastao za dinastija Ming i Qing (14.-20. st.). Na više od 300 lokaliteta nalaze se stare građevine ili ruševine, a sačuvanih građevina iz razdoblja dinastija Ming i Qing ima oko 4.000. Stare ulice su također zadržale svoj izvorni izgled.

Car Hongwu je u trećoj godini svoje vladavine (1370.) dao izgraditi gradske zidine Pingyaoa koje su duge 6 km i visoke 12 m, s jarkom 4 m širokim i isto toliko dubokim. Na sva četiri kuta nalaze se veliki tornjevi, a između njih još 72 manja stražarska tornja i više od 3.000 kruna s ambrazurama. Zbog toga je Pingyao prozvan "Grad-kornjača". One se smatraju za najbolje sačuvane zidine ove veličine u Kini, odmah uz Kineski zid.

Tijekom dinastije Qing Pingyao je postao financijsko središte Kine, i tada je u gradu izgrađeno 20 financijskih ustanova, što je bilo pola od ukupnog broja u Kini. Rishengchang, koja je kontrolirala 50% trgovine srebrom, se smatra za najstariju banku u Kini, a propala je 1914. godine zbog pojave velikog broja modernih banaka.

Dolaskom velikog broja turista ugržene su i gradske zidine Pingyaoa jer su tijekom turističke sezone na zidinama boravilo tri puta više ljudi od maksimalnog kapaciteta. Od 2007. godine neprofitna organizacija Global Heritage Fund (GHF), u suradnji sa županijskom vladom Pingyaoa, djeluje kako bi se sačuvala narodna arhitektura grada, ustanovila povijesna područja i kako bi se oživjeli tradicionalni obrti.

* Gradske zidine
* Konfucijev hram u Pingyaou
* Hram Shuanglin
* Skulptura u Shaolinskom hramu
* Unutarnje dvorište kuće Jingyi

## Vanjske veze

* Službena stranica grada Arhivirano 2009-09-17 na Wayback Machine-u (`en`)

## Reference